Tysse (tilhengerprodusent)

Tysse Mekaniske Verksted AS er Norges største tilhengerprodusent med en produksjon på 10 000 tilhengere i året.  De er organisert som aksjeselskap,eid av det børsnoterte selskapet Storskogen AB, og holder til i Tyssebotnen på Osterøy i Hordaland.  De ble etablert i 1964 av Bertin Kåre Tysse (født 1939, død 2012). Til å begynne med produserte de stiger, flaggstenger og tørkestativ, deretter den anerkjente vedkappsagen T400. Produksjon av tilhengere startet i 1972 og har siden vært hovedproduktet.Tysse.no: Om Tysse Selskapet har de senere årene opplevd en kraftig vekst og Tysse er i dag markedsleder i Norge. Tysse Mekaniske Verksted har siden 2015 vært ledet av Per Steinar Osmundnes.

Tysse Mekaniske Verksted har moderne produksjonslokaler på ca. 13.000 kvm og totalt uteareal på ca. 30.000 kvm. Bedriften har en av Norges mest moderne maskinparker innen tynnplatebearbeiding og utfører oppdrag innen stansing, nibling, knekking, robotsveising og montering av tynnplateprofiler og rør.

Bedriften har en egen konstruksjons- og utviklingsavdeling med betydelig erfaring og ekspertise  som benyttes i mange ulike sammenhenger. De produserer ikke bare etter spesifikasjoner fra kunde, men utfører også komplette oppdrag fra idé til ferdige produkter. Konstruksjonsavdelingen benyttes for å utvikle nye produkter, eller finne nye tekniske løsninger.

Tysse har leveranser til kunder i et bredt spekter; bygg og anlegg, fiskeoppdrett, engineeringsbedrifter, transportnæringen, offentlige etater, forsvaret etc.

i 2024 ble Brenderup AS fusjonert inn i Tysse Mekaniske Verksted AS, med Tysse Mekaniske Verksted som overtagende selskap. Etter fusjonen vil selskapet produsere både Tysse og de fleste Brenderup tilhengerne for det norske markedet fra fabrikken på Osterøy. Som følge av fusjonen vil Tysse Mekaniske Verksted ha ansvar, eierskap og produksjon av to selvstendige tilhengermerker med to ulike forhandlernettverk. Tysse Mekaniske Verksted har etter fusjonen en markedsadel på 35 - 40 %.   

 Referanser 

Eksterne lenker


Kategori:Norske tilhengerprodusenter
Kategori:Næringsliv i Osterøy
Kategori:Etableringer i 1964